**MØTEBOK**

|  |  |
| --- | --- |
| **Råd** | Eidsberg menighetsråd |
| **Møtedato** | 040424 |
| **Møtetid** | 1830-2100 |
| **Møtested** | Eidsberg kirkestue |

**Til stede:** Lise Undrum, Rasmus Glomsrud, Helga Frøyset, Tore Mysen, Guri Riksaasen, Åshild Moen Arnesen, Bjørn Solberg, Jul-Sverre Haugerud, Kjartan Bergslid (prost), Ingamay Synnes, menighetspedagog (deler av møtet).

**Meldt forfall:** Synnøve Lundeby, Kari Undeland, Espen Volden.

 **Sakliste**

**Sak 48/24: Godkjenning av innkalling og sakliste**

*Vedtak:* Innkalling og sakliste godkjennes.

**Sak 49/24: Orienteringssaker**
a) Fra sognepresten: Team Eidsberg hadde teamdag torsdag 4. april, hvor teamet har planlagt høsten, gjort en kommunikasjonskartlegging, snakket om medarbeiderundersøkelsen og forberedt årssamtalen i trosopplæring. Det har vært en fin påskefeiring i menigheten. Lørdag 13. april er det siste undervisningdag for konfirmantene fra kl. 11-11.30-14.00 på MMHB. Send sms til sokneprest hvis du har anledning til å delta praktisk. Misjonsfest 17. mars: Var for dårlig annonsert; viktig å få slike ting inn i Kime. Neste nummer av Kime trenger vi å få inn diverse (Lundebyvannet, Pilgrimsvandring, gudstjeneste på museet, åpen kirke i sommer).
b) Fra daglig leder: Påskevandringen på fortet var flott gjennomført, til tross for ikke optimalt vær. Det er Kimeredaksjonsmøte mandag. Stiller meg bak soknepresten angående teamdagen, ble en fin dag.
c) Fra fellesrådet: Det er stram økonomi for Fellesrådet om dagen. Kontorlokalerbyggeprosjektet: Avgjort noen formalia, da eiendommen fortsatt sto på kommunen, men det skjer nå. Mye som skal på plass.
d) Fra MR-leder: Ansettelse av kapellan er på gang. Det er foretatt ansettelse av organist, det ble Syver Minge. Fått en stor takk fra Kirkens nødhjelp for jobben med å samle inn til Fasteaksjonen.Tellef Raustøl vil komme og holde foredrag. Fredag og lørdag 5.-6. april: MR-leder skal være med på samling for valgte ledere i Fredrikstad, og tariffkonferanse.
e) Oppstartsmøte om Grønn kirkering/»klosterhage»: Det har vært hospits/kloster i nærheten av Eidsberg kirke for mange hundre år siden. Det finnes murrester på Lekum, har det vært en gang fra Lekum til kirken? Arbeidsgruppa har sett på et 250 kvm stort område. Anne Weydahl har vært i kontakt med rektor på Kirkefjerdingen og div bygdekvinnelag og bondelag angående samarbeid om klosterhagen. Ingeborg Langeland er landskapsarkitekt, og skal tegne forslag til hvordan hagen kan se ut. Det blir workshop 12. april for inviterte. Få en styringsgruppe for dette videre.
f) Eierårsmøte MMHB: Gikk i pluss i fjor. Styrerepresentantene ble gjenvalgt, Jul-Sverre og Hans Robert Hagen i tillegg til to fra Normisjon, og vara er Jens-Erik Undrum. Leieavtale mellom styret og fellesrådet er nå underskrevet.
g) Søknad til Sigrid og K.A. Mysens fond er sendt av gårde. 150.000 i sum, i samråd med teamet. Det søkes om penger til konserter, MMM og tiltak som middag på knøttekor og KRIK, for eksempel.

 *Vedtak*: a) – g) Tas til orientering.

**Sak 50/24: Søknad om fritak fra vervet som varamedlem i menighetsrådet.**
 I epost av 06.03.24 søker David P. Aasgård om fritak fra vervet som 5. varamedlem i Eidsberg menighetsråd. Begrunnelsen er at familien skal flytte ut av Indre Østfold kommune. Når han ikke er bosatt innen Eidsberg sogn, er han ikke valgbar til menighetsrådet, dermed kan han ikke lenger være medlem.

*Vedtak:* David Pletten Aasgard fritas fra vervet som varamedlem til Eidsberg menighetsråd fra 01.06.24.

**Sak 51/24: Ordningen med G2-gudstjenester.** Ordningen med G2-gudstjenester ble drøftet ut fra erfaringene som er gjort i de to årene ordningen har vart. Drøftingen munnet ut i slikt

.

*Vedtak*: 1. Menighetsrådet vedtar at G2-gudstjenesten i Mysen i sin nåværende
 form nedlegges.

 2. Menighetsrådet ber soknepresten i samarbeid med teamet og
 gudstjenesteutvalget å komme med konkrete gudstjenesteforslag
 som kan holdes på hverdager og kveldstid.

**Sak 52/24: Årssamtale om trosopplæring**

Årssamtalen er biskopens tilsyn med trosopplæringsarbeidet i bispedømmet. Formålet med samtalen er at det er støtte til menighetene og også forsikre seg om at pengene blir brukt slik de skal. Det skal gjennomføres en årssamtale om trosopplæringen i Eidsberg onsdag 10. april. I prinsippet er det bispekontoret som har samtale med den lokale staben, der menighetspedagog Ingamay Synnes er sentral. Menighetsrådet er bedt om å komme med innspill til denne samtalen, med utgangspunkt i spørsmål oversendt fra bispekontoret.

Det ble en god samtale med utgangspunkt i Ingamays innledning og utsendte spørsmål fra bispekontoret, se vedlegg til møteboka.

*Vedtak:* 1. Samtalen tas til orientering.

 2. Menighetsrådet ber menighetspedagogen følge opp ideer og tanker
 fra teamet og soknepresten avgjør hvordan 4-årsbokutdelingen organiseres høsten 2024.

**Sak 53/24 Forslag til dåpserklæring**Borg bispedømmeråd har vedtatt en dåpserklæring, og det anbefales at menighetsrådene vedtar denne. Det er en intensjonserklæring, et vedtak om å legge best mulig til rette for at foreldrene skal velge dåp for sine barn. Den er slik sett forpliktende for vårt arbeid, men inneholder ikke konkrete vedtak om hva de ansatte eller menighetsrådet skal gjøre.

*Vedtak:* Menighetsrådet vedtar dåpserklæringen i tråd med forslaget fra bispedømmerådet.

**Sak 54/24 Endring av stillingsbetegnelse**

 Solveig Tjernæs Vormeland har vært ansatt som ungdomsdiakon i Eidsberg siden 13.08.01. De første årene ble stillingen delvis finansiert av kommunen, og midlene var øremerket en slik stilling som rettet seg spesielt mot ungdom. Etter sammenslåingen av kommunen er disse midlene ikke lenger knyttet opp mot arbeid blant unge.

 Solveig ønsker selv å endre stillingstittel fra ungdomsdiakon til diakon. Årsaken er at arbeidsoppgavene i dag allerede er rettet mot et bredere alderssegment enn kun ungdommer. I dag bidrar Solveig blant annet på knøttekor, trivselstreff, skole-kirkesamarbeid, samarbeid med Kirkens Bymisjon, TV-aksjonen, sorggrupper for voksne. I tillegg til jobber hun også med unge; konfirmanter, sorggrupper for ungdom og KRIK ka du trur.

 Kirkevergen og daglig leder har ingen motforestillinger mot å endre stillingstittelen fra ungdomsdiakon til diakon. Solveig vil fortsette å ha bredt ansvar inn mot ungdomsarbeid, og jobbe videre med diakonalt arbeid i alle aldersgrupper. Vi tror en endring i tittel vil bidra til at hun kan fortsette å engasjere seg i et bredere spekter av diakonale oppgaver som ikke er begrenset til ungdom. Vi tror dette vil styrke menighetens samlede diakonale arbeid.

 *Vedtak****:*** Tas til orientering.

**Sak 56/24 Regnskap 2023** Menighetsrådet fikk fremlagt regnskapene for hvert av de gamle soknene med noen kommentarer.

 *Vedtak:* Tas til etterretning.

**Sak 57/24: Representantskapsmøte i Skogstjerna**

Det skal avholdes ordinært representantskapsmøte i barnehagen i løpet av april for å behandle regnskapet og årsberetningen og ev gjøre noen valg. Eidsberg sogn har 6 medlemmer i representantskapet som må oppnevnes. Alle 6 trenger ikke sitte i MR, og samtidig bør ikke de som sitter i styret også være i representantskapet.

*Vedtak:* Saken utsettes.

**Sak 58/24: Komitemedlemmer** Vi trenger flere medlemmer i
 a) musikk- og kulturutvalget:
 b) misjonsutvalget
 c) gudstjenesteutvalget (holder med 1)
 d) diakoniutvalget (der har vi ingen)

 Alle medlemmene i MR bes om å komme med konkrete forslag til møtet 4. april.

 Vedtak: Saken tas opp igjen på neste møte.

**Sak 59/24: Eventuelt** Ingen eventueltsaker ble meldt.

Bjørn Solberg, Åshild Moen Arnesen,

Leder daglig leder, referent